වවුනියාව - අලගල්ල - අළුත්ගම ප්‍රදේශයේ කැලෑවක තිබී ගුවන් යානා නාශක පතොරම් 85ක් ඊයේ (06) වවුනියාව ඊරට්ටපෙරියකුලම පොලිසිය විසින් සොයාගෙන තිබෙනවා.ප්‍රදේශවාසීන්ගෙන් ලැබුණු තොරතුරක් මත මෙම පතුරම් තොගය සොයාගෙන ඇති බව සඳහන්.තවත් පුපුරණ ද්‍රව්‍ය පවතින්නේද යන්න පොලිස් නිල සුනඛයින් යොදා ගෙන අදාළ ස්ථානයේ පරීක්ෂණ කටයුතු සිදුකර තිබෙනවා.එහෙත් එම ස්ථානයේ වෙනත් පුපුරණ ද්‍රව්‍ය නොතිබූ ඇති අතර, යුධ සමයේ අදාළ කැලෑව තුල එල්.ටී.ටී.ඊ ක්‍රියාකාරකම් සිදුව ඇති බවට වාර්තා වනවා.වවුනියාවේ මහේස්ත්‍රාත් අධිකරණ නියෝග යටතේ හමුවූ පුපුරණ ද්‍රව්‍ය තොගය විශේෂ කාර්ය බලකායේ නිළධාරීන් විසින් නිෂ්ක්‍රිය කිරීමට නියමිතයි.සිද්ධිය සම්බන්ධයෙන් ඊරට්ටපෙරියකුලම පොලීසිය වැඩිදුර පරීක්ෂණ සිදු කරනු ලබනවා.